# CONTRACT DE ACHIZIȚIE DE SERVICII

**Nr. REEC \_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. PREAMBUL**

În temeiul prevederilor Legii nr.98/2016 privind achiziţiile publice, cu modificarile si completarile ulterioare și ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. [98/2016](http://idrept.ro/00178257.htm) privind achiziţiile publice s-a încheiat prezentul contract de prestări servicii, între:

**Părţile**

**MUNICIPIUL FETESTI,** cu sediul in Feteşti, str. Călăraşi, nr. 595, bl. CF3, sc.A, Judetul Ialomita, telefon/fax 0243/361410, 0243/361206, e-mail:contact@primariafetesti.ro, cod fiscal 4365077, conturi deschise la Trezoreria Municipiului Fetesti sub nr. RO21TREZ24A510103580201X, RO37TREZ24A510103580202X, reprezentat prin Laurentiu Georgica SONCHERECHE , în calitate de **Achizitor**, pe de o parte

**şi**

**...................................**, cu sediul în ................................. având codul fiscal ................................, inregistrata la Registrul Comertului sub nr. ………………., telefon/fax ………………………., e-mail : ……………………………………., cont ......................... deschis la Trezoreria .............................., reprezentată prin ............................. **– Administrator**, în calitate de Prestator, pe de altă parte,

denumite în continuare fiecare în parte, „**Partea**” şi în mod colectiv „**Părţile**”.

**2. DEFINIŢII**

**2.1.** - În prezentul contract următorii termeni vor fi interpretaţi astfel:

**a. *achizitor şi prestator*** - părţile contractante așa cum acestea sunt numite în contract;

***b. beneficiarul*** contractului – UAT Municipiul Fetesti, jud. Ialomita;

***c. preţul contractului* -** preţul plătibil prestatorului de către achizitor, în baza contractului, pentru îndeplinirea corespunzătoare a obligaţiilor asumate prin contract, acceptate ca fiind corespunzătoare de către achizitor;

**d. *forța majoră*** – este orice eveniment extern, imprevizibil, absolut invincibil si inevitabil, care împiedică în tot sau în parte executarea obligațiilor părților ce le revin potrivit prezentului contract și este constatată de o autoritate competentă;

***e. zi*** - zi calendaristică, în afara cazului în care se prevede expres că sunt zile lucrătoare; *an* - 365 de zile.

***f. conflict de interese* –** prin conflict de interese se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

***g. penalitate contractuală* –** despăgubirea stabilită în contractul de prestare servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract (majorări de întârziere și/sau daune-interese).

**3. INTERPRETARE**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**3.3** Clauzele şi expresiile vor fi interpretate prin raportare la întregul contract.

**4. OBIECTUL CONTRACTULUI**

**4.1** Prestatorul se obligă să prestezein favoarea achizitorului **servicii pentru organizare cursuri de instruire pentru grupul tinta din cadrul proiectului “ O administratie eficienta si servicii de calitate la nivelul Municipiului”, cod SMIS 135870, in** conformitate cu cerințele caietului de sarcini.

**4.2** Achizitorul se obligă să plătească prețul convenit în prezentul contract pentru serviciile prestate.

**5. PREŢUL CONTRACTULUI**

**5.1** Preţul convenit pentru îndeplinirea contractului, plătibil prestatorului de către achizitor este de **................. lei fără TVA,** respectiv **................... lei cu TVA.**

**5.2** Pretul serviciilor este ferm si nu poate fi modificat pe perioada de derulare a contractului.

**5.3.** Pretul serviciilor include, potrivit bugetului proiectului, prestarea serviciilor pentru organizare cursuri de instruire pentru grupul tinta din cadrul proiectului “ O administratie eficienta si servicii de calitate la nivelul Municipiului”, cod SMIS 135870. Grupul tinta este compus din 65 de persoane, 5 nopti cazare cu aproximativ 6 zile. Sesiunile de formare vor fi derulate în 5 grupuri de câte 13 persoane . Fiecare sesiune de instruire va avea o durata de 5 zile consecutiv (Luni - Vineri), a câte 8 ore pe zi, totalizând 40 de ore de formare.

**6. DURATA CONTRACTULUI**

**6.1** Contractul intra in vigoare la data semnării de către ambele părți contractante si rămâne valabil pana la data îndeplinirii tuturor obligațiilor asumate de către acestea.

**7. EXECUTAREA CONTRACTULUI**

7.1 Perioada de execuție a contractului **:** 3 luni calendaristice de la data semnarii contractului de prestari servicii de catre ambele parti, dar nu mai târziu de data de finalizare a proiectului “O administratie eficienta si servicii de calitate la nivelul Municipiului”, cu posibilitatea de prelungire prin act aditional, în cazul aprobării de către AM POCA a extinderii perioadei de implementare a proiectului.

**8. DOCUMENTELE CONTRACTULUI**

8.1 Prestatorul va îndeplini serviciile în condiţiile stabilite prin prezentul contract, care include în ordinea enumerării, următoarele:

a) caietul de sarcini, inclusiv clarificările şi/sau măsurile de remediere aduse până la data de depunere a ofertelor ;

b) oferta, respectiv propunerea tehnică şi propunerea financiară ,inclusiv clarificările din perioada de evaluare;

c) angajamentul ferm de susţinere din partea unui terţ, dacă este cazul;

d) acordul de asociere, dacă este cazul;

e) acordul de subcontractare, daca este cazul.

**9. OBLIGAŢIILE PRESTATORULUI**

**9.1** Prestatorul se obligă să presteze serviciile care fac obiectul prezentului contract in conformitate cu prevederile din caietul de sarcini al achizitiei. Sesiunile de formare vor fi derulate în 5 grupuri de câte 13 persoane. Fiecare sesiune de instruire va avea o durata de 5 zile consecutiv (Luni - Vineri), a câte 8 ore pe zi, totalizând 40 de ore de formare.

**9.2** Prestatorul se obligă să supravegheze prestarea serviciilor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**9.3** Prestatorul are obligaţia să ia toate măsurile legale de asigurare a personalului propriu implicat în realizarea contractului, pe linie de protecţia muncii şi P.S.I., instruirea acestuia, acordarea echipamentului de lucru şi protecţie, cercetarea eventualelor accidente de muncă şi înregistrarea acestora.

9.4 (1) Drepturile de proprietate intelectuala pentru toate lucrarile si materialele produse in temeiul prezentului contract se transfera in mod exclusiv Achizitorului.

(2) Prestatorul se obligă să despăgubească achizitorul împotriva oricăror:

1. Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de materialele folosite pentru sau în legătură cu serviciile prestate;
2. Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**9.5.**Prestatorul este obligat să permită Comisiei Europene, Oficiului de Luptă Anti - Fraudă (OLAF) şi Curţii Europene de Conturi să verifice, prin examinarea documentelor originale cu ocazia vizitelor la faţa locului, modul de implementare a contractului, precum şi să efectueze un audit complet, dacă este necesar, pe baza oricăror şi tuturor documentelor justificative, inclusiv contabile, relevante. Astfel de verificări pot fi efectuate oricând pe o perioadă de 5 ani de la efectuarea plăţii finale. De asemenea, Prestatorul are obligația să păstreze documentele justificative pe o perioada de 5 ani de la efectuarea plății finale în baza acestui contract.

**9.6.** Prestatorul este, de asemenea, obligat să permită Oficiului de Luptă Antifraudă să efectueze orice verificări la faţa locului, în conformitate cu procedurile stabilite prin legislaţia comunitară pentru protecţia intereselor financiare ale Comunităţilor Europene împotriva fraudelor şi neregulilor.

**9.7.** În îndeplinirea obligaţiilor de mai sus, prestatorul se obligă să acorde drepturile de acces necesare personalului şi/sau agenţilor desemnaţi în acest sens de către Comisia Europeană, Oficiul de Luptă Anti - Fraudă sau Curtea Europeană de Conturi la locaţia/locaţiile utilizate de Prestator pentru executarea contractului, la sistemele informatice, documentele şi bazele de date relevante pentru gestiunea tehnică şi financiară a contractului, precum şi să ia toate măsurile necesare pentru a facilita activitatea acestor persoane/agenţi. Accesul persoanelor desemnate de către Comisia Europeană, Oficiul de Luptă Anti - Fraudă sau Curtea Europeană de Conturi va fi acordat cu respectarea regulii confidenţialităţii, fără ca prin acest lucru să se încalce obligaţiile de drept public ce îi revin Prestatorului conform legii statului a cărui naţionalitate o are.

**9.8.** Prestatorul va permite accesul neîngradit al persoanelor/instituțiilor mai sus menționate în cazul în care aceștia efectuează verificări/controale/audit la fața locului și solicită declarații, informații, documente, precum și ofiţerului de proiect şi/sau oricăror altor persoane desemnate de către beneficiar, precum şi personalului / agenţilor desemnaţi de către instituţiile din România abilitate conform legii să deruleze astfel de verificări şi controale.

9.9Codul de conduită

* + 1. (1) Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile furnizate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
    2. (2) În cazul în care prestatorul sau oricare din asociaţii săi se oferă să dea ori sunt de acord să ofere ori să dea sau dau oricărei persoane mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestare sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.
    3. (3) Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul, cât şi personalul său salariat ori contractat, inclusiv conducerea sa şi salariaţii din teritoriu nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
    4. (4) Prestatorul nu va avea niciun drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.

(5) Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu nu vor comunica niciodată oricărei alte persoane sau entităţi nici o informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al furnizării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.

* + 1. (6) Prestatorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.
    2. **9.10 Conflictul de interese**

(1) Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

(2) Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

(3) Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

(4) Prestatorul cu care autoritatea contractantă a încheiat contractul de achiziţie publică nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai prestatorului de servicii de achiziţie implicat în procedura de atribuire cu care autoritatea contractantă/prestatorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

**9.11** Prestatorul va desemna o persoana responsabilă cu derularea contractului în termen de 5 zile de la semnarea contractului.

**10. OBLIGAŢIILE ACHIZITORULUI**

**10.1** Achizitorul se obligă să pună la dispoziția prestatorului orice facilități și/sau informații pe care acesta le solicită şi care sunt necesare îndeplinirii contractului.

**10.2** Achizitorul are dreptul de a verifica conformitatea serviciilor prestate cu cerințele caietului de sarcini și ale propunerii tehnice și financiare. Recepția serviciilor se realizează potrivit art. 12.

**10.3** Achizitorul se obligă să efectueze plățile aferente serviciilor prestate în condițiile prevăzute la art.11 din prezentul contract. Factura va fi însoțită în mod obligatoriu de procesul verbal de recepție și de documentele menționate în caietul de sarcini .

**10.4** Urmărirea prezentului contract în perioada derulării se va face din partea achizitorului de către persoana/persoane care vor fi desemnate la semnarea contractului sau ulterior, în 5 zile de la data comunicării începerii prestării serviciilor ce fac obiectul prezentului contract.

**11.MODALITĂŢI DE PLATĂ**

**11.1.** Achizitorul se obliga sa efectueze plata serviciilor prestate in termen de 30 de zile de la data inregistrarii facturii fiscale la achizitor, care va fi insotita de procesul verbal de receptie a serviciilor, intocmit de Comisia de receptie constituita de Achizitor.

**11.2** Plata se va efectua dupa incheierea sesiunilor de formare si emiterea raportului final.

**12. RECEPŢIE**

**12.1.** Toate Livrabilele vor purta elementele de identitate vizuală, conform ghidului POCA (excepţie fac documentele tip standardizate, dacă este cazul).

**12.2.** Toate Livrabilele vor fi întocmite în limba română şi vor fi transmise spre recepţie Achizitorului.

**12.3.**Toate Livrabilele vor fi supuse recepţiei în vederea aprobării de către Achizitor, atât din punctul de vedere al conţinutului, cât şi din punct de vedere grafic (pentru asigurarea respectării regulilor de identitate vizuală şi a formatului necesar pentru tipărire). Recepţia cantitativă şi calitativă (aprobarea) va fi realizată de către Achizitor prin intermediul unei Comisii de Recepţie.

**12.4**. Achizitorul, prin recepţie, va aproba Livrabilele sau va prezenta observaţiile sale în termen de maxim 10 zile lucrătoare de la data primirii fiecărui Livrabil, termen care poate fi prelungit în funcţie de situaţiile specifice.

**12.5**.In cazul unor modificări, Prestatorul are obligaţia de a răspunde pozitiv solicitărilor Achizitorului de modificare / completare a Livrabilelor corespunzător cu observaţiile Achizitorului, în termen de maxim 5 zile lucrătoare de la data primirii acestora.

**12.6**. Achizitorul, prin recepţie va proceda la aprobarea sau respingerea Livrabilelor, după caz, în termen de 10 zile lucrătoare de la data primirii acestora în forma revizuită, termen care poate fi prelungit de comun acord, în funcţie de situaţiile specifice.**12.7**. Variantele intermediare ale documentelor vor fi transmise doar în format electronic. Variantele finale ale documentelor vor fi transmise atât în format electronic, cat şi pe hârtie, în 3 exemplare originale, pe baza unor procese verbale de predare – primire, semnate de managerul de proiect din partea Prestatorului, respectiv a Achizitorului.

**13. SANCTIUNI PENTRU NEINDEPLINIREA CULPABILA A OBLIGATIILOR**

**13.1.** În cazul în care, din vina sa exclusivă, Prestatorul nu reuşeşte să-şi execute obligaţiile asumate prin contract, atunci Achizitorul are dreptul de a deduce din preţul contractului, ca penalitaţi, o sumă echivalentă cu 0,1% pe zi intarziere din preţul contractului fara T.V.A.

**13.2**. În cazul în care Achizitorul nu onorează facturile in termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0,1% pe zi intarziere din plata neefectuată.

**13.3**. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

**13.4**. Pentru neexecutarea totală a obligatiilor asumate si/sau care îi revin, Prestatorul are obligatia de a plăti Achizitorului, cu titlu de daune-interese compensatorii, o sumă în cuantum egal cu 5 % din valoarea contractului. Se consideră neexecutare totală a obligatiilor si situatia în care executarea obligatiilor asumate si/sau care revin Prestatorului este partială si, totodată, necorespunzătoare.

**13.5** În cazul în care executarea obligatiilor asumate si/sau care revin Prestatorului este numai partială, dar este corespunzătoare, suma datorată de acesta Achizitorului, cu titlu de daune-interese compensatorii va fi cea prevazuta la pct. 14.1.

**13.6** Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

**14. ACTUALIZAREA PREŢULUI CONTRACTULUI**

**14.1** Pentru serviciile prestate, plățile datorate de Achizitor Prestatorului sunt cele declarate în propunerea financiară, anexă la contract. Preţurile rămân ferme şi nu se modifică pe toată durata prezentului contract. Ajustarea pretului este posibilă doar în condițiile art. 164 alin.(4) din HG nr. 395/2016.

**15. AMENDAMENTE**

**15.1** Părţile contractante au dreptul, pe durata îndeplinirii contractului, de a conveni modificarea clauzelor prezentului contract în condițiile prevăzute de art. 221 - 222 din Legea nr. 98/2016.

**16. ALTE OBLIGATII**

**16.1** (1) Părţile convin sa pastreze in stricta confidentialitate informatiile contractuale si sunt de acord sa previna orice utilizare sau divulgare neautorizata a acestora.

Partile inteleg sa utilizeze informatiile contractuale doar in scopul de a-si indeplini obligatiile din prezentul contract.

(2) Fara a aduce atingere obligatiilor prevazute in prezentul Contract si anexele acestuia privind furnizarea informatiilor si documentelor necesare desfasurarii activitatilor de audit si control de catre institutiile/departamentele abilitate, precum si pentru informarea si

promovarea in scopuri publicitare a utilizarii fondurilor FEDR/IPA/ENI/FSE, conform prevederilor regulamentelor europene aplicabile, partile se angajeaza sa depuna toate diligentele pentru pastrarea confidentialitatii datelor cu caracter personal in conformitate cu prevederile Directivei (UE) 2016/680 a Parlamentului European si a Consiliului – din 27 aprilie 2016 privind protectia persoanelor fizice referitor la prelucrarea datelor cu caracter personal de catre autoritatile competente in scopul prevenirii, depistarii, investigarii sau urmaririi penale a infractiunilor sau al executarii pedepselor si privind libera circulatie a acestor date si de abrogare a Deciziei-cadru 2008/977/JAI a Consiliului si in conformitate cu prevederile Regulamentului nr.679 din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor).

(3)Partile vor fi exonerate de raspunderea pentru dezvaluirea informatiilor prevazute la alineatul precedent daca:

a) informatia a fost dezvaluita dupa ce a fost obtinut acordul scris al celeilalte parti contractante in acest sens, cu respectarea prevederilor legale incidente;

b) partea contractanta a fost obligata in mod legal sa dezvaluie informatia.

**16.2** (1)Colectarea, prelucrarea si stocarea/arhivarea datelor cu caracter personal se vor realiza in conformitate cu prevederile Regulamentului nr.679/2016, precum si cu respectarea legislatiei nationale in materie, in scopul implementarii si monitorizarii proiectului, realizarii obiectivului contractului, indeplinirii obiectivelor acestuia, precum si in scop statistic.

(2) Datele cu caracter personal, asa cum sunt clasificate in Regulamentul (UE) 679/2016, vor fi prelucrate in acord cu legislatia mentionata pe toata perioada contractuala, inclusiv pe perioada de verificare si de urmarire a obiectivelor contractuale, in scopul si temeiul legal pentru care s-a perfectat prezentul contract.

(3) Părțile contractuale vor lua masuri tehnice si organizatorice adecvate, potrivit propriilor atribuții si competente instituționale, in vederea asigurării unui nivel corespunzător de securitate a datelor cu caracter personal, fie ca este vorba despre prelucrare, reprelucrare sau transfer către terți ori publicare pe surse publice interne sau externe.

(4) Părțile contractuale vor asigura potrivit propriilor atribuții si competente instituționale toate condițiile tehnice si organizatorice pentru păstrarea confidențialității, integrității și disponibilității datelor cu caracter personal.

(5) Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679 / 2016.

(6) Părțile contractuale, prin reprezentații desemnați să prelucreze datele cu caracter personal din actualul contract și acte adiționale, în îndeplinirea scopului principal sau secundar al prezentului contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) 679 / 2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

(7) În cazul proiectelor finanțate din fonduri europene, unde beneficiarul este un parteneriat, fiecare dintre partenerii semnatari, fie liderul de parteneriat, fie partenerii semnatari, are obligația obținerii și întocmirii evidențelor consimțământului persoanelor care fac parte din grupului țintă al proiectului, pe activitățile pe care le are fiecare în responsabilitate, pentru atingerea și implementarea obiectivelor proiectului.

**17. ÎNCETAREA CONTRACTULUI:**

**17.1** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale.

d) prin denunțare unilaterală, conform dispozițiilor prezentului contract.

**17.2** În situația rezilierii/rezoluțiunii totale/parțiale din cauza neexecutării/executării parțiale de către prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**17.3.** În situația în care executarea parțială a obligațiilor contractuale face imposibilă realizarea obiectului contractului în integralitatea sa, chiar dacă a fost recepționată o parte din contract conform dispozițiilor legale, prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.

**17.4.** Nerespectarea în mod repetat de către o parte a obligațiilor contractuale va fi dovedită cu notificările scrise și transmise de către cealaltă parte, notificări care vor face referire la neîndeplinirea respectivă precum și la durata ei. Prin notificări se vor solicita justificări privind neîndeplinirea obligațiilor, pe care cealaltă parte este obligată să le presteze în termen de maxim 5 zile de la data primirii notificării.

**17.5.** Rezilierea prezentului contract nu va avea niciun efect asupra obligațiilor deja scadente între părțile contractante.

**17.6.** Părțile sunt de drept în întârziere prin simplul fapt al nerespectării clauzelor prezentului contract.

**17.7** Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării prestatorului cu cel puțin 3 zile înainte de momentul denunțării.

**17.8** Fără a aduce atingere dispozițiilor dreptului comun privind încetarea contractului sau dreptului autorității contractante de a solicita constatarea nulității absolute a acestuia în conformitate cu dispozițiile dreptului comun, autoritatea contractantă are dreptul de a denunța unilateral contractul în perioada de valabilitate a acestuia în una dintre următoarele situații:

a) contractantul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice;

b) contractul nu ar fi trebuit să fie atribuit prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

c) în cazul modificării contractului în alte condiții decât cele prevăzute de prevederile legale în vigoare.

**18. CESIUNEA**

**18.1.** Prestatorul are obligaţia de a nu transfera, total sau parţial, unei terţe părţi, obligațiile sale asumate prin contract.

**18.2**. Prestatorul poate cesiona dreptul său de a încasa prețul serviciilor livrate, în condiţiile prevăzute de lege.

**18.3**. Cesiunea nu va exonera prestatorul de nicio responsabilitate privind obligaţiile asumate prin contract.

**18.4** Solicitările de plată către terți pot fi onorate numai după operarea unei cesiuni în condițiile art. 19.2.

**19. SUBCONTRACTAREA**

**19.1** Subcontractarea se realizează în condițiile prevăzute de art. 218-220 din Legea 98/2016.

**20. FORŢA MAJORĂ**

**20.1.** Forța majoră în sensul definit la capitolul Definiții lit. d) este constatată de o autoritate competentă.

**20.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**20.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5.** Dacă forţa majoră acţionează sau se estimează ca va acţiona o perioadă mai mare de **15 zile**, fiecare parte va avea dreptul să notifice celeilalteparţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

**20.6.** Cazul fortuit nu este exonerator de răspundere contractuală.

**21. SOLUŢIONAREA LITIGIILOR**

**21.1.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**21.2.** Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente.

**22. LIMBA CARE GUVERNEAZĂ CONTRACTUL**

**22.1**. Limba care guvernează contractul este limba română.

**23. COMUNICĂRI**

**23.1.** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

**23.2.** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**24. LEGEA APLICABILĂ CONTRACTULUI**

**24.1.** Contractul va fi interpretat conform legilor din România.

**25. DISPOZIŢII FINALE**

**25.1** Prezentul contract este încheiat azi \_\_\_\_\_\_\_\_\_\_\_\_\_\_\_\_\_, în trei exemplare, un exemplar pentru prestator și două exemplare pentru achizitor, toate cu aceeași valoare juridică.

|  |  |
| --- | --- |
|  |  |
| |  |  | | --- | --- | | **ACHIZITOR, PRESTATOR,** | | |  |  | |  |  | |  |